TTA แจ้ง “เมอร์เมด มาริไทม์” ต่อสัญญาว่าจ้างงานวิศวกรรมใต้ทะเลยาว 3 ปี เริ่มไตรมาส 4/62
TTA แจ้ง "เมอร์เมด มาริไทม์" ต่อสัญญาว่าจ้างงานวิศวกรรมใต้ทะเลยาว 3 ปี เริ่มไตรมาส 4/62
TTA แจ้ง "เมอร์เมด มาริไทม์" ต่อสัญญาว่าจ้างงานวิศวกรรมใต้ทะเลยาว 3 ปี เริ่มไตรมาส 4/62
31 ต.ค. 2562

บริษัท โทรีเซนไทย เอเยนต์ซีส์ จำกัด (มหาชน) หรือ TTA เปิดเผยว่า บริษัท เมอร์เมด มาริไทม์ (เมอร์เมด) จำกัด (มหาชน) ซึ่งเป็นบริษัทย่อยที่ถือหุ้นอยู่ 58.22% และจดทะเบียนในตลาดหลักทรัพย์แห่งประเทศสิงคโปร์ (SGX) ได้รายงานต่อ SGX ว่า บริษัทร่วมทุนที่ก่อตั้งขึ้นระหว่างเมอร์เมดและบริษัทผู้ประกอบธุรกิจให้บริการนอกชายฝั่งรายหนึ่ง ได้รับการต่อสัญญาว่าจ้างงานวิศวกรรมใต้ทะเลในตะวันออกกลางออกไปอีก 3 ปี สำหรับการให้บริการงานทางด้านการตรวจสอบ และซ่อมบำรุงนอกชายฝั่ง ให้กับบริษัทน้ำมันและก๊าซธรรมชาติแห่งชาติแห่งหนึ่ง ต่อเนื่องจากสัญญาเดิมที่มีอายุของสัญญา 7 ปี
ทั้งนี้ มูลค่าของสัญญาว่าจ้างงานที่ได้รับการต่อระยะเวลาของสัญญาออกไปอีก 3 ปีดังกล่าว ตามสัดส่วนการถือหุ้นของเมอร์เมด คิดเป็นมูลค่ารวมประมาณ 162 ล้านดอลลาร์สหรัฐอเมริกา หรือราว 4,886,851,500 บาท  ซึ่งการต่อระยะเวลาของสัญญาจะเริ่มในช่วงไตรมาสที่ 4 ของปี 2562
 